pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เลขาธิการ คปภ. นำทัพประกันภัยลงพื้นที่ “วิสาหกิจชุมชนบ้านปลายบาง” จังหวัดนนทบุรี
วันพฤหัสบดีที่ 20 สิงหาคม 2563
เลขาธิการ คปภ. นําทัพประกันภัยลงพื้นที่ “วิสาหกิจชุมชนบ้านปลายบาง” จังหวัดนนทบุรี
• เปิดโครงการ “คปภ. เพื่อชุมชนปี 4” ยิ่งใหญ่ ถอดบทเรียนด้านประกันภัย จาก 5 ชุมชน ภายใต้แนวคิด “เหนือสุดใต้ ตะวันออกสุดตะวันตก” พร้อมช่วยเหลือด้านประกันภัยและเปิดเวทีเพิ่มการมีส่วนร่วมรับฟังความเห็นและข้อเสนอแนะด้านประกันภัยจากชาวชุมชนทุกระดับ
ดร. สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (เลขาธิการ คปภ.) เปิดเผยว่า สํานักงาน คปภ. ได้เปิดตัว “โครงการ คปภ. เพื่อชุ
รัฐบาลไทย-ข่าวทำเนียบรัฐบาล-รอง. นรม. พลเอก ประวิตร ฯ เป็นประธานการประชุมคณะกรรมการแม่น้ำโขงแห่งชาติไทย ครั้งที่ 2/2562
วันพฤหัสบดีที่ 14 พฤศจิกายน 2562
รอง. นรม. พลเอก ประวิตร ฯ เป็นประธานการประชุมคณะกรรมการแม่น้ําโขงแห่งชาติไทย ครั้งที่ 2/2562
รอง. นรม. พลเอก ประวิตร ฯ เป็นประธานการประชุมคณะกรรมการแม่น้ําโขงแห่งชาติไทย ครั้งที่ 2/2562
วันนี้ ( 14 พฤศจิกายน 2562) เวลา 10.45 น. ณ ห้องประชุม 301 ตึกบัญชาการ 1 ทําเนียบรัฐบาล พลเอกพลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการแม่น้ําโขงแห่งชาติไทย ครั้งที่ 2/2562
ที่ประชุมได้รับทราบถึงการเตรียมการของฝ่ายไทยตามระเบียบปฏิบัติ เรื่อง การแจ้ง การปรึกษาหารือล่วงหน้า และข้อตกลง (PNPCA) โครงการฯ เขื่อนหลวงพระบาง เพื่อเสนอต่อ สปป.ลาว ในการลดหรือบรรเทาผลกระทบข้ามพรมแดนที่อาจจะเกิดขึ้น โดยมีกรอบระยะเวลาดําเนินการ 6 เดือน คือ ตั้งแต่วันที่ 8 ต.ค. 62 จนถึง 7 เม.ย. 63 ทั้งนี้ สทนช.ได้รายงานการแต่งตั้งคณะทํางานโครงการฯ เขื่อนหลวงพระบางทั้งด้านอํานวยการและด้านวิชาการ เพื่อวางแผนการชี้แจงข้อมูลสร้างการรับรู้ในพื้นที่ ส่งเสริมการมีส่วนร่วมจากภาคประชาชน จํานวน 3 ครั้ง ครอบคลุมพื้นที่ 8 จังหวัดริมน้ําโขง โดยเริ่มต้นจัดประชุมชี้แจงครั้งแรกในเดือน ธ.ค. 62 นี้ ซึ่งจะรวบรวมข้อคิดเห็น ประเด็นข้อกังวลและห่วงใยจากผู้มีส่วนได้ส่วนเสียในพื้นที่อย่างรอบด้าน และสร้างความตระหนักรู้ในการดําเนินงานเพื่อลดข้อขัดแย้งที่อาจเกิดขึ้นในอนาคต
นอกจากนี้ ที่ประชุมยังให้ความเห็นชอบร่างแถลงการณ์ร่วมของรัฐมนตรีทรัพยากรน้ําภายใต้กรอบความร่วมมือแม่โขง – ล้านช้าง ซึ่งสทนช.จะนําเสนอเข้าสู่ที่ประชุมคณะรัฐมนตรีเพื่อพิจารณาร่างแถลงการณ์ พร้อมมอบหมายรัฐมนตรีที่รับผิดชอบด้านทรัพยากรน้ําเข้าร่วมการประชุมโต๊ะกลมระดับรัฐมนตรีด้านทรัพยากรน้ํา ในวันที่ 9-11 ธ.ค. 62 ณ สาธารณรัฐประชาชนจีน ด้วย
รัฐบาลไทย-ข่าวทำเนียบรัฐบาล-การแก้ไขปัญหาหนี้นอกระบบโดยการให้สินเชื่อ
วันจันทร์ที่ 7 ตุลาคม 2562
การแก้ไขปัญหาหนี้นอกระบบโดยการให้สินเชื่อ
วันอาทิตย์ที่ 6 ตุลาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมให้ประชาชนเข้าถึงแหล่งเงินทุนที่ต้องตามกฎหมายเพื่อป้องกันปัญหาหนี้นอกระบบ โดยตั้งแต่เดือน ธ.ค.59 –ก.ค.62 มียอดสินเชื่อทั้งประเภทพิโกไฟแนนซ์และพิโกพลัสอนุมัติสะสม 2,781 ล้านบาท ส่วนสินเชื่อรายย่อยเพื่อใช้จ่ายฉุกเฉิน รายละไม่เกิน 50,000 บาท ธนาคารออมสิน และ ธ.ก.ส. ณ สิ้นเดือนส.ค.62 ได้อนุมัติสินเชื่อแก่ประชาชนทั่วไปกว่า 570,000 ราย เป็นเงิน 25,000 ล้านบาท และสินเชื่อที่อนุมัติให้กับผู้มีรายได้น้อยที่ถือบัตรสวัสดิการแห่งรัฐที่มีหนี้นอกระบบกว่า 45,000 ราย เป็นเงิน 1,900 ล้านบาท รวมทั้งดําเนินการอย่างจริงจังกับเจ้าหนี้นอกระบบที่ผิดกฎหมาย ลดภาระหนี้โดยการไกล่เกลี่ย เพิ่มศักยภาพลูกหนี้ และสนับสนุนการแก้ไขปัญหาหนี้นอกระบบโดยองค์กรการเงินชุมชนอย่างต่อเนื่อง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นรม. วางพานพุ่มดอกไม้ถวายราชสักการะพระบรมราชานุสาวรีย์สมเด็จพระเจ้าตากสินมหาราช
วันพฤหัสบดีที่ 28 ธันวาคม 2560
นรม. วางพานพุ่มดอกไม้ถวายราชสักการะพระบรมราชานุสาวรีย์สมเด็จพระเจ้าตากสินมหาราช
นรม. วางพานพุ่มดอกไม้ถวายราชสักการะพระบรมราชานุสาวรีย์สมเด็จพระเจ้าตากสินมหาราช (28 ธันวาคม 2560)
วันนี้ (28 ธันวาคม 2560) เวลา 11.30 น. ณ พระบรมราชานุสาวรีย์สมเด็จพระเจ้าตากสินมหาราช วงเวียนใหญ่ กรุงเทพมหานคร พลเอก ประยุทธ์ จันทร์โอชา นายกรัฐมนตรี วางพานพุ่มดอกไม้ถวายราชสักการะพระบรมราชานุสาวรีย์สมเด็จพระเจ้าตากสินมหาราช เนื่องในวันสมเด็จพระเจ้าตากสินมหาราช
โอกาสนี้ เมื่อนายกรัฐมนตรีเดินทางมาถึงพระบรมราชานุสาวรีย์สมเด็จพระเจ้าตากสินมหาราช เจ้าหน้าที่ถวายความเคารพ นายกรัฐมนตรีถวายความเคารพแล้ว วางพานพุ่มดอกไม้ถวายราชสักการะพระบรมราชานุสาวรีย์สมเด็จพระเจ้าตากสินมหาราช ในนามนายกรัฐมนตรีและคณะรัฐมนตรี หลังจากนั้น นายกรัฐมนตรีกลับมายืนที่เดิมถวายความเคารพเป็นเสร็จพิธีวางพานพุ่มฯ
**********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรี ตรวจราชการด้านยุติธรรม พร้อมมอบโครงการเสริมสร้างคุณภาพชีวิต
วันอาทิตย์ที่ 13 มกราคม 2562
รองนายกรัฐมนตรี ตรวจราชการด้านยุติธรรม พร้อมมอบโครงการเสริมสร้างคุณภาพชีวิต
รองนายกรัฐมนตรี ตรวจราชการด้านยุติธรรม พร้อมมอบโครงการเสริมสร้างคุณภาพชีวิต ให้นักเรียนในโรงเรียนด้อยโอกาส ก่อนการประชุม ครม.สัญจร
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม กําหนดลงพื้นที่ เพื่อตรวจราชการหน่วยงานในกํากับด้านยุติธรรม รวมถึงเข้าร่วมการประชุมคณะรัฐมนตรีอย่างเป็นทางการนอกสถานที่ ครั้งที่ 1/2562 ระหว่างวันที่ 14 – 15 มกราคม 2562 ที่จังหวัดลําพูนและลําปาง รวมทั้งเดินทางไปยังโรงเรียนด้อยโอกาสเพื่อทําพิธีส่งมอบโครงการเสริมสร้างคุณภาพชีวิตของนักเรียนในโรงเรียนด้อยโอกาส ซึ่งเป็นโครงการที่สํานักงานรองนายกรัฐมนตรี (พลอากาศเอก ประจิน จั่นตอง) พร้อมด้วยส่วนราชการ รัฐวิสาหกิจ มูลนิธิ ชมรม บริษัทเอกชน และผู้มีจิตอันเป็นกุศล ได้ให้การสนับสนุน โดยมีวัตถุประสงค์เพื่อพัฒนาโครงสร้างพื้นฐานของโรงเรียนให้มีความเหมาะสม มีหลักโภชนาการที่ดี มีการสร้างเสริมสุขภาพอนามัย พร้อมระบบอิเล็กทรอนิกส์เพื่อการศึกษา รวมทั้งมุ่งเน้นให้เกิดสภาพแวดล้อมและบรรยากาศที่ดีต่อการใช้ชีวิตของนักเรียนในโรงเรียนที่ได้รับการคัดเลือกให้เข้าร่วมโครงการดังกล่าว
ในการเดินทางลงพื้นที่ของรองนายกรัฐมนตรีและรัฐมนตรีว่าการกระทรวงยุติธรรม พร้อมด้วยคณะครั้งนี้มีกําหนดการที่สําคัญ ดังนี้
วันที่ 14 มกราคม 2562
เวลา 10.30 น. รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดโครงการยุติธรรมสู่หมู่บ้าน นําบริการรัฐสู่ประชาชน ครั้งที่ 3 ประจําปีงบประมาณ พ.ศ.2562 พร้อมทั้งเยี่ยมชมนิทรรศการของหน่วยงานในสังกัดกระทรวงยุติธรรมและหน่วยงานภาคี และพบปะพูดคุยรับฟังปัญหาจากประชาชนในพื้นที่ ณ หอประชุมองค์การบริหารส่วนจังหวัดลําพูน อําเภอเมือง จังหวัดลําพูน
เวลา 13.40 น. เป็นประธานในพิธีส่งมอบโครงการเสริมสร้างคุณภาพชีวิตของนักเรียนในโรงเรียนด้อยโอกาส โรงเรียนวัดสันต้นธง อําเภอเมือง จังหวัดลําพูน
เวลา 15.00 น. เป็นประธานในพิธีส่งมอบโครงการเสริมสร้างคุณภาพชีวิตของนักเรียนในโรงเรียนด้อยโอกาส โรงเรียนบ้านป่าเลา อําเภอแม่ทา จังหวัดลําพูน
จากนั้นรองนายกรัฐมนตรีและรัฐมนตรีว่าการกระทรวงยุติธรรม จะได้เดินทางต่อไปยังจังหวัดลําปาง เพื่อเตรียมเข้าร่วมการประชุมการพัฒนาเศรษฐกิจและสังคมกลุ่มจังหวัดภาคเหนือตอนบน 1 (เชียงใหม่ แม่ฮ่องสอน ลําปาง และลําพูน) และการประชุมคณะรัฐมนตรีอย่างเป็นทางการนอกสถานที่ในวันรุ่งขึ้น (15 มกราคม 2562) ณ ห้องประชุมอเนกประสงค์ มหาวิทยาลัยราชภัฏลําปาง อําเภอเมือง จังหวัดลําปาง ต่อไป
...................................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-ก.แรงงาน ผลิตหน้ากากผ้า 100,000 ชิ้น ให้ สภากาชาดไทย แจกประชาชนป้องกันโควิด - 19
วันพฤหัสบดีที่ 30 เมษายน 2563
ก.แรงงาน ผลิตหน้ากากผ้า 100,000 ชิ้น ให้ สภากาชาดไทย แจกประชาชนป้องกันโควิด - 19
กระทรวงแรงงาน ผลิตหน้ากากผ้า จํานวน 100,000 ชิ้น ส่งคืนให้ สภากาชาดไทย เพื่อนําไปส่งมอบแก่ประชาชนป้องกันการแพร่ระบาดของเชื้อไวรัสโควิด – 19
วันนี้ (30 เม.ย. 63) เวลา 09.00 น. ดร.ดวงฤทธิ์ เบญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน พร้อมด้วย นางเธียรรัตน์ นะวะมะวัฒน์ รองปลัดกระทรวงแรงงาน และผู้บริหารระดับสูงกระทรวงแรงงาน ส่งคืนหน้ากากผ้า จํานวน 100,000 ชิ้น ที่สภากาชาดไทย ได้มอบผ้าสาลูแก่กระทรวงแรงงาน จํานวน 67 ม้วน นําไปให้สถาบัน/สํานักงานพัฒนาฝีมือแรงงานทั่วประเทศ ตัดเย็บเป็นหน้ากากอนามัย เมื่อวันที่ 13 เมษายนที่ผ่านมา ให้กับ นางสุนันทา ศรอนุสิน ผู้อํานวยการสํานักงานยุวกาชาด สภากาชาดไทย และคณะ ณ ห้องรับรองผู้ช่วยรัฐมนตรีประจํากระทรวงแรงงาน ชั้น 6 อาคารกระทรวงแรงงาน เพื่อนําไปแจกจ่ายให้กับประชาชนในการป้องกันการแพร่ระบาดของเชื้อไวรัสโควิด – 19 ต่อไป
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
30 เมษายน 2563
รัฐบาลไทย-ข่าวทำเนียบรัฐบาล-ซินโครตรอน ร่วมกับนักวิจัย มทส. ผ่านวิกฤต COVID-19 ด้วยเทคโนโลยีสุดล้ำ วิจัยไกลถึงไต้หวัน [กระทรวงวิทยาศาสตร์และเทคโนโลยี]
วันพุธที่ 25 มีนาคม 2563
ซินโครตรอน ร่วมกับนักวิจัย มทส. ผ่านวิกฤต COVID-19 ด้วยเทคโนโลยีสุดล้ํา วิจัยไกลถึงไต้หวัน [กระทรวงวิทยาศาสตร์และเทคโนโลยี]
ซินโครตรอน ร่วมกับนักวิจัย มทส. ผ่านวิกฤต COVID-19 ด้วยเทคโนโลยีสุดล้ํา วิจัยไกลถึงไต้หวัน
จากสถานการณ์การแพร่ระบาดอย่างหนักของไวรัสโคโรน่า หรือ COVID-19 ในหลายประเทศทั่วโลก ส่งผลกระทบโดยทั่วไปในหลากหลายวงการไม่ว่าจะด้านเศรษฐกิจ การแพทย์ คุณภาพชีวิต สิ่งแวดล้อม และอื่น ๆ ที่เห็นจะมีความสําคัญต่ออนาคตของมวลมนุษย์คงหนีไม่พ้นคือวงการด้านวิทยาศาสตร์และการวิจัย โดยในช่วงที่มีการแพร่ระบาดของ COVID-19 ทําให้บางส่วนของการศึกษาวิจัยหยุดชะงักลง ด้วยเหตุที่นักวิทยาศาสตร์ไม่สามารถเดินทางไปใช้อุปกรณ์ เครื่องมือทางวิทยาศาสตร์ในสถาบันวิจัยที่ต่างประเทศได้ เพราะการเดินทางมีความเสี่ยงต่อการติดเชื้อ โดยเฉพาะในสาธารณรัฐประชาชนจีน
Prof. Dr.James R.Ketudat-Cairns หัวหน้าสาขาวิชาเคมี มหาวิทยาลัยเทคโนโลยีสุรนารี เป็นหนึ่งในนักวิจัยที่ประสบปัญหาดังกล่าว ต้องการที่จะทําการทดลองเพื่อหาโครงสร้างสามมิติของโปรตีน ณ ระบบลําเลียงแสง Protein microcrystallography TPS05A : National Synchrotron Radiation research Center (NSRRC) สาธารณรัฐจีน(ไต้หวัน) จึงเข้ามาปรึกษากับนักวิทยาศาสตร์ของสถาบันวิจัยแสงซินโครตรอนว่าจะมีเทคโนโลยีใดที่จะช่วยให้ได้ทําการทดลองโดยไม่ต้องไปเดินทางไปถึงไต้หวันได้ และจึงได้มีความร่วมมือกับนักวิจัยของระบบลําเลียงแสงที่ 7.2W: Macromolecular Crystallography และห้องปฏิบัติการตกผลึกโปรตีน เพื่อทําการทดลองและเก็บข้อมูลโดยวิธีการเข้าถึงคอมพิวเตอร์ และเครือข่ายจากระยะไกล (remote access)
โดยทางสถาบันวิจัยแสงซินโครตรอนให้การสนับสนุนอุปกรณ์ต่างๆ ที่ใช้ในการจัดส่งตัวอย่างผลึกโปรตีน ไปที่ซินโครตรอนไต้หวัน และทางสถาบันมีความพร้อมทางด้านระบบอินเตอร์เนต คอมพิวเตอร์ ซอฟแวร์ต่างๆ รวมไปถึงนักวิทยาศาสตร์ของทางสถาบันมีประสบการณ์ในการทําการทดลองที่ NSRRC ก่อน ทําให้สามารถทําการทดลองเก็บข้อมูลโดยใช้เทคนิคการเลี้ยวเบนรังสีเอกซ์ผ่านผลึกโปรตีนที่ไต้หวันโดยไม่ต้องเดินทางไป ช่วยลดระยะเวลา และค่าใช้จ่ายในการเดินทางได้ด้วย
ผลการทดลองส่วนหนึ่งที่ได้ทําให้เราสามารถหาโครงสร้างสามมิติของโปรตีน เบต้า-กลูโคซิเดส (Beta Glucosidae GH116) จากแบคทีเรีย ที่คล้ายกับโปรตีนที่เกี่ยวข้องกับการเกิดกล้ามเนื้ออ่อนแรงในมนุษย์ (Human glucosylcerebrosidase 2) ซึ่งจะทําให้เราสามารถเข้าใจกลไกการเกิดโรคต่อไปได้ในอนาคต
ข้อมูลข่าวโดย : สถาบันวิจัยแสงซินโครตรอน (สซ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-สมอ. ลุยจับเหล็กภาคเหนือ  พบเหล็กไม่ได้มาตรฐานมูลค่ากว่า 7 แสนบาท
วันศุกร์ที่ 21 เมษายน 2560
สมอ. ลุยจับเหล็กภาคเหนือ  พบเหล็กไม่ได้มาตรฐานมูลค่ากว่า 7 แสนบาท
สมอ. ลุยจับเหล็กภาคเหนือ
พบเหล็กไม่ได้มาตรฐานมูลค่ากว่า 7 แสนบาท
รัฐบาลไทย-ข่าวทำเนียบรัฐบาล-ขอความร่วมมือควบคุมโรคอย่างต่อเนื่อง
วันอาทิตย์ที่ 10 พฤษภาคม 2563
ขอความร่วมมือควบคุมโรคอย่างต่อเนื่อง
วันอาทิตย์ที่ 10 พฤษภาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี ชื่นชมทุกภาคส่วนที่ให้ความร่วมมือเป็นอย่างดี หลังผ่อนปรนให้สถานประกอบการบางส่วนเปิดบริการได้ ทําให้จํานวนผู้ติดเชื้อโควิด-19 อยู่ในระดับที่น่าพอใจ อย่างไรก็ตาม ยังมีประชาชนบางกลุ่มที่ไม่ปฏิบัติตามกฎหมาย ซึ่งอาจสุ่มเสี่ยงต่อการแพร่ระบาดของโรคได้ ดังนั้นเจ้าหน้าที่จึงต้องเข้มงวดเป็นพิเศษ นอกจากนี้แม้สถานการณ์จะดีขึ้น แต่ทุกคนต้องไม่ประมาท ดูแลตนเองและคนรอบข้าง อยู่บ้าน เว้นระยะห่าง ไม่ใช้สิ่งของร่วมกัน ล้างมือบ่อย ๆ สวมหน้ากากอนามัยทุกครั้งเมื่อออกจากบ้าน สําหรับการช่วยเหลือเยียวยาประชาชนนั้นนายกรัฐมนตรีรับทราบถึงปัญหา และสั่งการให้หน่วยงานต่าง ๆ เร่งแก้ไขปรับปรุงให้ถูกต้อง ครอบคลุม และรวดเร็วขึ้น รวมทั้งสื่อสารสร้างความเข้าใจกับประชาชนอย่างต่อเนื่อง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลเห็นชอบร่างพ.ร.บ.ผู้สูงอายุ สร้างหลักประกันแก่ผู้สูงอายุ
วันศุกร์ที่ 18 สิงหาคม 2560
รัฐบาลเห็นชอบร่างพ.ร.บ.ผู้สูงอายุ สร้างหลักประกันแก่ผู้สูงอายุ
เพื่อให้หน่วยงานต่างๆ ของภาครัฐ มีศักยภาพเพียงพอที่จะดูแลผู้สูงอายุได้อย่างยั่งยืนมากขึ้น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบร่างพ.ร.บ.ผู้สูงอายุ โดยให้จัดเก็บเงินจากภาษีสุรา ยาสูบ และเบียร์ ในอัตราร้อยละ 2 ในแต่ละรายสินค้าเข้าสมทบในกองทุนผู้สูงอายุปีละ 4,000 ล้านบาท ซึ่งแม้จะทําให้ผู้ประกอบการและประชาชนต้องรับภาระบ้าง แต่เป็นการสร้างประกับให้แก่ทุกคนโดยเฉพาะผู้สูงอายุในระยะยาว ทั้งนี้ การเรียกเก็บภาษีนั้นยังไม่มีผลทันที โดยคาดว่าจะมีผลบังคับใช้ได้ในช่วงต้นปี 2561 นอกจากนี้ ยังจะมีมาตรการจูงใจให้ผู้สูงอายุที่มีฐานะร่วมบริจาคเงินเข้ากองทุนแบบสมัครใจด้วย ทั้งนี้ การดําเนินการดังกล่าวจะช่วยให้ผู้สูงอายุทั่วประเทศได้รับเบี้ยยังชีพเพิ่มขึ้นเป็น 900 - 1,300 บาทต่อราย สอดคล้องกับความตั้งใจจริงของรัฐบาลในการดูแลช่วยเหลือผู้สูงอายุให้มีคุณภาพชีวิตที่ดี รองรับสังคมผู้สูงอายุอย่างเต็มรูปแบบในอนาคต
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม ร่วมถวายพระพรชัยมงคล เนื่องในวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 88 พรรษา (12 ส.ค. 63)
วันจันทร์ที่ 10 สิงหาคม 2563
สํานักงานปลัดกระทรวงกลาโหม ร่วมถวายพระพรชัยมงคล เนื่องในวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 88 พรรษา (12 ส.ค. 63)
เช้าวันนี้ (วันจันทร์ ที่ 10 ส.ค 63) พลเอก ณัฐ อินทรเจริญ ปลัดกระทรวงกลาโหม พร้อมด้วย คุณรมิดา อินทรเจริญ นายกสมาคมภริยาข้าราชการสํานักงานปลัดกระทรวงกลาโหม
เป็นประธานในการจัดกิจกรรมเฉลิมพระเกียรติเนื่องในวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 88 พรรษา (12 ส.ค. 63)
เพื่อเป็นการแสดงออกถึงความจงรักภักดี และเทิดทูนสถาบันพระมหากษัตริย์ โดยมีพิธีเจริญพระพุทธมนต์ถวายพระพรชัยมงคล พระสงฆ์จํานวน 10 รูป ณ ห้องพินิตประชานาถ พิธีทําบุญตักบาตรพระสงฆ์ และสามเณร จํานวน 89 รูป ณ บริเวณห้องโถงหน้าห้องยุทธนาธิการ ในศาลาว่าการกลาโหม และพิธีลงนามถวายพระพร ณ บริเวณหน้าห้องยุทธนาธิการ
ทั้งนี้ ในวันที่ 12 สิงหาคม ของทุกปีถือเป็นวันแม่แห่งชาติเนื่องจากเป็นวันคล้ายวันพระราชสมภพของ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในรัชกาลที่ 9 หรือแม่ของแผ่นดิน นับเป็นวันสําคัญยิ่งของปวงชนชาวไทย ที่จักได้แสดงถึงความจงรักภักดี และเฉลิมพระเกียรติคุณใต้ฝ่าละอองธุลีพระบาท ซึ่งเป็นมิ่งขวัญของปวงชนชาวไทยโดยล้วนสํานึกในพระมหากรุณาธิคุณล้นเกล้าล้นกระหม่อมหาที่สุดมิได้
รัฐบาลไทย-ข่าวทำเนียบรัฐบาล-ก.วิทย์ ลงนาม กรมประชาสัมพันธ์ สร้างความเข้าใจพร้อมขับเคลื่อนประเทศไทยสู่สากล
วันพุธที่ 12 กรกฎาคม 2560
ก.วิทย์ ลงนาม กรมประชาสัมพันธ์ สร้างความเข้าใจพร้อมขับเคลื่อนประเทศไทยสู่สากล
พิธีลงนามว่าด้วยการแลกเปลี่ยนข่าวสารด้านการประชาสัมพันธ์และให้บริการสื่อของกรมประชาสัมพันธ์ระหว่างกรมประชาสัมพันธ์กับส่วนราชการต่างๆ
11 กรกฎาคม 2560 ณ สถานีวิทยุโทรทัศน์แห่งประเทศไทย / นายเพิ่มสุข สัจจาภิวัฒน์ ผู้ช่วยปลัดกระทรวงวิทยาศาสตร์และเทคโนโลยี ร่วมลงนามในพิธีลงนามว่าด้วยการแลกเปลี่ยนข่าวสารด้านการประชาสัมพันธ์และให้บริการสื่อของกรมประชาสัมพันธ์ระหว่างกรมประชาสัมพันธ์กับส่วนราชการต่างๆ เพื่อตอบรับนโยบายของรัฐบาล อันนําไปสู่ความร่วมมือในการพัฒนาประเทศร่วมกัน โดยเฉพาะการเสริมสร้างความรู้ ความเข้าใจที่ถูกต้องเกี่ยวกับชาติ ศาสนา และพระมหากษัตริย์
นอกจากนี้การจะผลักดันประเทศไทยให้ก้าวพ้นกับดักรายได้ปานกลาง เข้าสู่ยุคไทยแลนด์ 4.0 จึงจําเป็นอย่างยิ่งที่การสร้างความร่วมมือในการแลกเปลี่ยนข่าวสารและการให้บริกรด้านสื่อประชาสัมพันธ์จะเป็นส่วนหนึ่งที่จะช่วยกระทรวงวิทยาศาสตร์และเทคโนโลยีและประเทศไทยให้ก้าวไกลไปสู่สากล
รัฐบาลไทย-ข่าวทำเนียบรัฐบาล-รองนรม. พล.อ.อ. ประจินฯ เป็นประธานการประชุมคณะกรรมการนโยบายอวกาศแห่งชาติ  ครั้งที่ 2/2561
วันพฤหัสบดีที่ 17 พฤษภาคม 2561
รองนรม. พล.อ.อ. ประจินฯ เป็นประธานการประชุมคณะกรรมการนโยบายอวกาศแห่งชาติ  ครั้งที่ 2/2561
โดยที่ประชุมมีมติเห็นชอบแนวทางการดําเนินงานในส่วนที่เกี่ยวข้องกับกิจการดาวเทียม
สําหรับวงโคจรประจําที่ (GSO) ตามรัฐธรรมนุญแห่งราชอาณาจักรไทย พ.ศ. 2560 มาตรา 60
วันที่ (17 พฤษภาคม 2561) เวลา 14.30 น. ณ ห้องประชุม 301 ตึกบัญชาการ 1 ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการนโยบายอวกาศแห่งชาติ ครั้งที่ 2/2561 ซึ่งสรุปสาระสําคัญดังนี้
ที่ประชุมได้พิจารณาและมีมติเห็นชอบแนวทางการดําเนินงานในส่วนที่เกี่ยวข้องกับกิจการดาวเทียมสําหรับวงโคจรประจําที่ (GSO) ตามรัฐธรรมนูญแห่งราชอาณาจักรไทย พ.ศ. 2560 มาตรา 60 ซึ่งกําหนดว่ารัฐต้องรักษาไว้ซึ่งคลื่นความถี่และสิทธิในการเข้าใช้วงโคจรดาวเทียมอันเป็นสมบัติของชาติ เพื่อใช้ให้เกิดประโยชน์ แก่ประเทศชาติและประชาชน
พร้อมกันนี้ ที่ประชุมได้พิจารณาและมีมติเห็นชอบ (ร่าง) กรอบหลักการพิจารณาอนุญาตและกําหนดเงื่อนไขให้ดาวเทียมต่างชาติให้บริการภายในประเทศไทย โดยมีหลักการ ดังนี้
1. การให้ดาวเทียมต่างชาติเข้าสู่ตลาดในประเทศไทย ไม่ใช่เป็นเรื่องการให้ใบอนุญาตแต่เป็นเรื่องการเข้าสู่ตลาด (market access) ตามกฎหมายระหว่างประเทศ
2. การทําข้อตกลงระดับระหว่างประเทศ ต้องคํานึงถึงผลประโยชน์ทางการค้าเศรษฐกิจและสังคม รวมทั้งความมั่นคงภายในราชอาณาจักรไทยจึงจะให้สิทธิแก่ดาวเทียมต่างชาติ พร้อมเงื่อนไขและรายละเอียดต่าง ๆ ที่เกี่ยวข้อง
3. เห็นควรให้มีกฎหมายในระดับพระราชบัญญัติว่าด้วยกิจการอวกาศรองรับด้วย
..............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ. ขยายเวลาส่งผลงานประกวดพัฒนาซอฟต์แวร์ด้านสุขภาพ ถึง 19 พ.ค.60
วันอังคารที่ 2 พฤษภาคม 2560
สธ. ขยายเวลาส่งผลงานประกวดพัฒนาซอฟต์แวร์ด้านสุขภาพ ถึง 19 พ.ค.60
กระทรวงสาธารณสุข ขยายเวลาส่งผลงานเข้าประกวดออกแบบผลงานการพัฒนาซอฟต์แวร์ด้านสุขภาพ ชวนนักคิด นักพัฒนา ทั้งบุคลากรสาธารณสุข นิสิต/นักศึกษา ร่วมส่งผลงานเข้าประกวดชิงเงินรางวัล
รวมมูลค่า 570,000 บาท ได้ที่ http://ict.moph.go.th ตั้งแต่วันนี้ถึงวันที่ 19 พฤษภาคม 2560
นายแพทย์สุวรรณชัย วัฒนายิ่งเจริญชัย รองปลัดกระทรวงสาธารณสุข ให้สัมภาษณ์ว่า กระทรวงสาธารณสุข ได้จัด “โครงการประกวดนวัตกรรมซอฟต์แวร์ด้านสุขภาพกระทรวงสาธารณสุข ประจําปี 2560 ภายใต้หัวข้อ “ICT Innovations for eHealth & mHealth เพื่อพัฒนารูปแบบโปรแกรมประยุกต์บริการเกี่ยวกับด้านสุขภาพของกระทรวงสาธารณสุข ให้ประชาชนเข้าใจด้านสุขภาพและดูแลตนเอง รวมถึงการพัฒนา Mobile Application และนวัตกรรมต่างๆ ที่พัฒนาให้ตรงกับความต้องการของประชาชน ผ่านเทคโนโลยีเคลื่อนที่ช่วยลดค่าใช้จ่ายในการติดต่อสื่อสาร ความเป็นธรรม ความเสมอภาคในการขอใช้บริการ อยู่ที่ไหนก็รู้ข้อมูลได้
สําหรับหัวข้อการประกวดผลงานดังนี้ 1. หมวดโปรแกรมโปรแกรมวิเคราะห์ข้อมูลสุขภาพ (เช่น Software ที่ให้ผลลัพธ์เป็นกระบวนการ การวิเคราะห์ข้อมูลเพื่อให้เกิดความรู้ใหม่) 2.หมวดสุขภาพประชาชน เป็น software ที่ให้ผลลัพธ์เป็นการทําให้ประชาชนมีสุขภาพดีขึ้นโดยตรง เช่น โดยการส่งเสริม ให้ข้อมูลความรู้ ป้องกัน ดูแลและรักษาสุขภาพ เป็นต้น ) และ 3. หมวดการให้บริการสุขภาพ  เป็น Software ที่ให้ผลลัพธ์ เป็นการให้บริการสุขภาพที่มีประสิทธิภาพมากขึ้น เช่น การเพิ่มประสิทธิภาพของการทํางานของระบบสาธารณสุข ให้เจ้าหน้าที่และประชาชนเข้าถึงและใช้บริการได้สะดวก รวดเร็ว ปลอดภัย ลดค่าใช้จ่ายหรือสร้าง Platform ใหม่ เป็นต้น
ผู้สนใจสามารถสมัครเข้าร่วมโครงการฯ ทั้งรายบุคคลและทีม โดยแบ่งออกเป็น 3 ประเภท ได้แก่ 1.ประเภทประชาชนทั่วไป 2.ประเภทนิสิต นักศึกษา และ 3.ประเภทบุคลากรกระทรวงสาธารณสุข หากเป็นทีมเสนอได้ทีมละ 1 โครงการ โดยหลักเกณฑ์ในการพิจารณาตัดสินผลงาน จะยึดที่ 6 ด้านได้แก่ มีประโยชน์ต่อสุขภาพประชาชนหรือเพิ่มประสิทธิภาพในการรับและให้บริการด้านสาธารณสุข ความสะดวกในการใช้งาน เป็นนวัตกรรมใหม่ต่อการใช้งานของศูนย์ข้อมูลด้านสุขภาพ การออกแบบระบบความสมบูรณ์ และความเป็นไปได้ในการขยายผล โดยมีผู้ทรงคุณวุฒิจากภาครัฐและเอกชน เป็นคณะกรรมการตัดสินรางวัลมีทั้งหมด 15 รางวัล มูลค่ารวม 570,000 บาทได้แก่ รางวัลที่ 1 ทุนสนับสนุนกลุ่มละ 1 รางวัล มูลค่า 70,000 บาท จํานวน 3 รางวัล, รางวัลที่ 2 ทุนสนับสนุนกลุ่มละ 1 รางวัล มูลค่า 50,000 บาท จํานวน 3 รางวัล, รางวัลที่ 3 ทุนสนับสนุนกลุ่มละ 1 รางวัล มูลค่า 20,000 บาท จํานวน 6 รางวัล รางวัลชมเชยผลงานดีทุนสนับสนุนกลุ่มละ 5 รางวัล มูลค่า 6,000 บาท จํานวน 15 รางวัล
ทั้งนี้ ผู้สมัครสามารถส่งใบสมัครและแนวคิดผลงานเบื้องต้น ทางไปรษณีย์ ไปยังศูนย์เทคโนโลยีสารสนเทศและการสื่อสาร อาคาร 2 ชั้น 1 สํานักงานปลัดกระทรวงสาธารณสุข ต.ตลาดขวัญ อ.เมือง นนทบุรี 11000 หรือที่ mHealth@moph.mail.go.th โดยขยายเวลารับผลงานไปจนถึงวันที่ 19 พฤษภาคม 2560 นี้ สอบถามรายละเอียดเพิ่มเติมที่ http:/ict.moph.go.th โทร 02-590-1204 , 02-590-1207-8 ในวันเวลาราชการ
************************** 2 พฤษภาคม 256
รัฐบาลไทย-ข่าวทำเนียบรัฐบาล-รมว.มท. เป็นประธานพิธีลงนาม MOU โครงการบริหารจัดการเพื่อการประหยัดพลังงาน ในกิจการประปาส่วนภูมิภาค ระหว่างการไฟฟ้าส่วนภูมิภาค กับ การประปาส่วนภูมิภาค
วันอังคารที่ 27 ธันวาคม 2559
รมว.มท. เป็นประธานพิธีลงนาม MOU โครงการบริหารจัดการเพื่อการประหยัดพลังงาน ในกิจการประปาส่วนภูมิภาค ระหว่างการไฟฟ้าส่วนภูมิภาค กับ การประปาส่วนภูมิภาค
รมว.มท. เป็นประธานพิธีลงนาม MOU โครงการบริหารจัดการเพื่อการประหยัดพลังงานในกิจการประปาส่วนภูมิภาค ระหว่างการไฟฟ้าส่วนภูมิภาค กับ การประปาส่วนภูมิภาค
วันนี้ (26ธ.ค.59)เวลา13.30น. ณ ห้องประชุม1ชั้น2ศาลาว่าการกระทรวงมหาดไทย พลเอกอนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานพิธีลงนามMOUโครงการบริหารจัดการเพื่อการประหยัดพลังงานในการประปาส่วนภูมิภาค ระหว่าง การไฟฟ้าส่วนภูมิภาค กับ การประปาส่วนภูมิภาค โดยมี นายสุธี มากบุญ รัฐมนตรีช่วยว่าการกระทรวงมหาดไทย นายชยพล ธิติศักดิ์ รองปลัดกระทรวงมหาดไทย ผู้บริหารระดับสูงของกระทรวงมหาดไทย และแขกผู้มีเกียรติเข้าร่วมเป็นสักขีพยาน
โอกาสนี้ นายฉัตรชัย พรหมเลิศ รักษาการประธานกรรมการการประปาส่วนภูมิภาค ได้กล่าวรายงานวัตถุประสงค์ของการลงนามMOUในครั้งนี้ เพื่อร่วมมือกันในการบริหารจัดการและพัฒนาเทคโนโลยี สนับสนุนให้การประปา ส่วนภูมิภาค มีความรู้ ความเข้าใจในคุณค่าของพลังงาน รู้จักวิธีการใช้พลังงานอย่างมีประสิทธิภาพ สร้างภูมิคุ้มกันด้านการจัดการพลังงานในภาวะวิกฤติเศรษฐกิจ วิกฤติพลังงาน รวมทั้งการลดภาวะโลกร้อน
ด้านนายเริงศักดิ์ มหาวินิจฉัยมนตรี ประธานกรรมการบริหารของการไฟฟ้าส่วนภูมิภาค กล่าวว่าPEA พร้อมสนับสนุน กปภ. ในรูปแบบของการจัดการพลังงานแบบครบวงจร ได้แก่ การสํารวจ ตรวจสอบและวิเคราะห์ การใช้พลังงาน เพื่อประเมินศักยภาพ และนําเสนอมาตรการประหยัดพลังงานสําหรับ กปภ. พร้อมทั้งดําเนินการจัดหาและติดตั้งอุปกรณ์ประหยัดพลังงานให้กับ กปภ. เพื่อเป็นการสนับสนุนนโยบายการประหยัดพลังงานของประเทศชาติอีกทางหนึ่ง
สําหรับการลงนามในMOUครั้งนี้มีนายฉัตรชัย พรหมเลิศ รักษาการประธานกรรมการการประปาส่วนภูมิภาค นายเสรี ศุภราทิตย์ ผู้ว่าการประปาส่วนภูมิภาค นายเริงศักดิ์ มหาวินิจฉัยมนตรี ประธานกรรมการบริหาร ของการไฟฟ้าส่วนภูมิภาค และนายเสริมสกุล คล้ายแก้ว ผู้ว่าการการไฟฟ้าส่วนภูมิภาค (PEA)เป็นผู้ลงนามในMOU โดยทั้งสองฝ่ายตกลงจะร่วมกันดําเนินงานแบบบูรณาการ โดยใช้เทคโนโลยีประหยัดพลังงานที่เหมาะสมนํามาปรับใช้ทั้งในด้านการบริหารจัดการและด้านเทคโนโลยี
พลเอกอนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่าการประปาส่วนภูมิภาค และการไฟฟ้าส่วนภูมิภาค เป็นหน่วยงานรัฐวิสาหกิจในสังกัดกระทรวงมหาดไทยที่มีความสําคัญต่อการพัฒนาประเทศ ในการสร้างระบบสาธารณูปโภคที่จําเป็นต่อความเป็นอยู่ของพี่น้องประชาชนทั้งด้านระบบไฟฟ้าและประปา ความร่วมมือที่เกิดขึ้นในครั้งนี้จึงเป็นจุดเริ่มต้นของการบูรณาการระหว่างหน่วยงานภาครัฐที่เป็นตัวอย่างที่ดี และสามารถต่อยอดไปสู่ความยั่งยืนของระบบประหยัดพลังงานของประเทศได้อย่างเป็นรูปธรรม ซึ่งจะเป็นการช่วย ลดค่าใช้จ่ายด้านพลังงานที่ประเทศต้องสูญเสียไปอย่างมหาศาลในแต่ละปี และเป็นไปตามนโยบายของรัฐบาลและกระทรวงมหาดไทยที่ต้องการให้เกิดการบริหารจัดการที่ดีของงานบริการประชาชน ควบคู่ไปกับการประหยัดพลังงาน เพื่อประโยชน์ต่อประชาชนและประเทศชาติต่อไป.
ครั้งที่247/2559
รัฐบาลไทย-ข่าวทำเนียบรัฐบาล-นายกรัฐมนตรีแถลงต่อสื่อมวลชนเรื่องคณะผู้แทนของไทยนำเสนอรายงานด้วยวาจาต่อที่ประชุมคณะกรรมการสิทธิมนุษยชนแห่งสหประชาชาติ และการเดินทางเยือนไทยของประธานาธิบดีฟิลิปปินส์
วันอังคารที่ 14 มีนาคม 2560
นายกรัฐมนตรีแถลงต่อสื่อมวลชนเรื่องคณะผู้แทนของไทยนําเสนอรายงานด้วยวาจาต่อที่ประชุมคณะกรรมการสิทธิมนุษยชนแห่งสหประชาชาติ และการเดินทางเยือนไทยของประธานาธิบดีฟิลิปปินส์
นายกรัฐมนตรีแถลงต่อสื่อมวลชนเรื่องคณะผู้แทนของไทยนําเสนอรายงานด้วยวาจาต่อที่ประชุมคณะกรรมการสิทธิมนุษยชนแห่งสหประชาชาติ และการเดินทางเยือนไทยของประธานาธิบดีฟิลิปปินส์
วันนี้ (14 มีนาคม 2560) เวลา 15.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี กล่าวต่อสื่อมวลชนภายหลังการประชุมคณะรัฐมนตรีถึงเรื่องความคาดหวังต่อคณะผู้แทนไทย ในการนําเสนอรายงานด้วยวาจาต่อที่ประชุมคณะกรรมการสิทธิมนุษยชน (Human Rights Committee) หรือคณะกรรมการประจํากติการะหว่างประเทศว่าด้วยสิทธิพลเมืองและสิทธิทางการเมือง (International Covenant on Civil and Political Rights – ICCPR) ณ นครเจนีวา สมาพันธรัฐสวิส นายกรัฐมนตรีระบุว่า เข้าใจดีว่าทุกประเทศที่เป็นสมาชิกของ ICCPR ต้องโดนซักถามอยู่แล้ว สําหรับประเทศไทยนั้นถูกซักถามประมาณ 10-11 คําถาม ซึ่งในเบื้องต้นคณะผู้แทนของไทยสามารถตอบคําถามได้ในทุกประเด็น ซึ่งทางคณะกรรมการฯรับทราบดีและไม่ได้สอบถามรุกไล่ประเทศไทยแต่อย่างใด หลังจากนี้ ทุกฝ่ายควรหันกลับมามองปัญหาและหาวิธีที่จะแก้ไขปัญหาของประเทศอย่างไร
สําหรับการเดินทางเยือนไทยของนายโรดรีโก โรอา ดูแตร์เต ประธานาธิบดีฟิลิปปินส์นั้น นายกรัฐมนตรีระบุว่า ประธานาธิบดีฟิลิปปินส์มีกําหนดการเยือนไทยอย่างเป็นทางการ ระหว่างวันที่ 20-22 มีนาคม 2560 โดยทั้งสองฝ่ายจะมีการหารือครอบคลุมทุกประเด็นทั้งการเมือง เศรษฐกิจ และสังคม